Ángela Rodicio

Maria Angeles Rodriguez González, ezagunagoa Angela Rodicio izenez (San Cristobal de Regodeigon, Ribadavia, Ourense, Galizia, 1963ko martxoaren 6a) ourensetar kazetaria, berriemailea eta idazlea da.

 Bizitza 
Angela Rodicio Galizia aldeko Ourense probintziako Ribadavia herrian jaio zen. Amaren aldeko amonaren abizena hartu zuen izen nagusi.

Informazio Zientzietan lizentziaduna da, Kazetaritza adarrean, Madrilgo Unibertsitate Konplutentseko Informazio Zientzien Fakultatean, eta espezializazio ikastaroak ikasi zituen CNN eta BBCrekin. Ikasle garaian praktikak egin zituen, eta artikuluak argitaratu zituen hainbat egunkaritan: La Región, Faro de Vigo, La Voz de Galicia; eta aldizkarietan: Leer, El Europeo, Vanity Fair eta Marie Claire literatur kritika sailean, besteak beste. Atzerriko hedabideetarako ere idatzi zuen: Limes, Italiako geoestrategia aldizkaria; Yedioth Ahoronot, Israelen; Maire Claire Libanon edo Vogue Indian. Gainera, Radiocadena Españoletik ere pasatu zen.

 Kazetari ibilbidea 
Ikasketak amaitu ostean, Diario 16 eta El Independiente astekarietarako lan egin zuen.

1988an Radiotelevisión Españolan hasi zen TVEko albistegietako Nazioarteko Saileko erredaktore lehenik, eta berriemaile berezi gero. 1990an hasi zen mundu mailako gertakari garrantzitsuen berri ematen: Sobietar Batasunaren desegitea (1991-1992), Irakek Iranekin dituen gerrak, Kuwaiteko inbasioa 1991n, Palestinako bi Intifadak (1989-1992 eta 2000-2003) eta Bosniako Gerra Sarajevotik (1992-1995). Era berean, Israelgo, Turkiako eta Irango hainbat hauteskunde-prozesutan, 2016ko Brexit-ean eta Siriako Gerran parte hartu zuen. Sarritan esan du gehien markatu duen pertsonaia politikoa Isaak Rabin izan zela, 1990eko urrian, orduan Knesseteko diputatu zenean, Israelgo Parlamentua Jerusalemen elkarrizketatu zuena.

TVEreako Bagdadetik Golkoko Gerraren berri eman ostean (1990-1991), Erdialdeko eta Ekialdeko Europako  korrespontsal aritu zen; Budapesten (Hungaria) zuen egoitza, 1992an, eta TVEren historiako korrespontsalik gazteena izan zen. 1991n, RAIren Nazioarteko Saria jaso zuen; 1992an, Cirilo Rodriguez; eta 1994an, Victor de la Serna eta vigoar sarituena.

1988an El Independientereako artikuluak idaztera Irakera lehen aldiz joan zenetik, Ekialde Hurbilari buruzko informazioa eman du ia beti, Balkanetako kasua izan ezik.

1996ko urtarrilean TVEk Israelen izan zuen lehen korrespontsalia ireki zuen, RTVEk aurretik Kairon zuena itxi ostean. Handik jarraitu zuen Ekialde Hurbileko egunerokoa. Elkarrizketatuen artean, Israelgo eta Palestinako buruzagi nagusiak egon dira, baita inguruko beste batzuk ere. 1997an, Irango garaipenaren eta iraulketa politiko eta sozialaren lekukoa izan zen, Mohammad Khatami erreformistaren garaipenarekin, maiatzaren 23an.

2000ko abuztuaren 15etik 2003ko abenduaren 18ra Jerusalemen korrespontsal izan zen berriz. Korrespontsalia horretatik, 2003ko Irakeko inbasioaren berri eman zuen Bagdadetik.

Aurretik aipatutakoez gain, hainbat sari jaso ditu, Bravo! Saria, esaterako. 2001eko Espainiako apezpiku-konferentzia Biltzarreko prentsa eta telebistakoa, 2002ko Korrespontsal Onenaren Espainiako Kazetari Atzerritarren Elkartearena eta 2002ko Emakumezkoen Galiziako Saria.

Bi urte inguru RTVEtik kanpo pasatu ostean –(2003/12/26 - 2005/10/19)– ez bere borrondatez, 2005eko urriaren 20tik 2007ra Telediario 3 informatibo saiokoko erredaktorea izan zen TVEn.

TD3n aritu ostean, 2007an Informe semanal saioko lantaldeko kide hasi zen, estatuko eta nazioarteko aktualitateari buruzko saioa, Espainiako telebistako dekanoa. Saio horretarako egin zuen lehen erreportajea –"Irak, un viaje por el infierno (Irak, infernuan zehar bidaia)"– 1991n izan zen.

2011n, Corriere della Seraren Maria Grazia Cutuli  Saria jaso zuen, eta, 2015ean, New Yorkeko Nazio Batuen ErakundearenKorrespontsalen Elkartearena.

Gutxinez, bost liburu idatzi ditu: La guerra sin frentes. De Bagdad a Sarajevo: memorias de una enviada especial (1998), Acabar con el personaje (2005), El jardín del fin: viaje por el Irán de ayer y hoy (2011), Dulcinium: el amor perdido de Cervantes (2016) eta  Las novias de la yihad: ¿por qué una adolescente europea decide irse con el Estado Islámico? (2016), zenekin 2016an Saiakera Espasa Saria jaso zuen.

 Egile eta egilekide lanak 

 Reino Unido: esplendor cotidiano, J. Crespo Schrodterrekin, 1988, Tiempo de viajar-en argitaratua.
 Irán: nuevos rumbos para la revolución, Yves Gelliekin, 1999, Geo.
 En el nombre de Alá dokumentalaren eta gidoiaren egilea, Hezbolari buruzko ordu bateko erreportajea, Monte-Carloko Jaialdian aurkeztutakoa, non 2000n nominazioa jaso zuen.
 La guerra sin frentes. De Bagdad a Sarajevo: memorias de una enviada especial, 1999/01/04, Temas de Hoy.
 Acabar con el personaje, 2005/05/27, Plaza & Janés-Random House-Mondadori. 2003ko Gabonetan TVEk Israelen zuen korrespontsaliatik zelan kanporatu zuten azaltzen du, baita erantzukizun horretatik aldentzeko arrazoiak ere.
 Palestina, Afganistán, Emilio Morenattirekin batera, 2007/10/29, La Fábrica.
 El jardín del fin: viaje por el Irán de ayer y hoy, 2011/06/03, Eztabaida.
 Dulcinium: el amor perdido de Cervantes, 29/2/2016, Elkarguneak.
 L' amore perduto di Cervantes con la colaboración de Laura Celani, 2016/04/11, Centauria.
 Las novias de la Yihad: ¿por qué una adolescente europea decide irse con el Estado Islámico?, 2016/20/25, 2016ko Espasa saiakera saria.

 Sariak eta aintzatespenak 

 1991: RAIren Nazioarteko Saria.
 1992: Cirilo Rodríguez Saria (APS eta FAPE) atzerriko korrespontsal espainiar onenari, Bosniako gerraren berri emateagatik.
 1994: Vigoko sari berezia (Vigoko Udala) eta Víctor de la Serna saria (APM).
 2001: ¡Bravo! saria prentsa eta telebistakoak (EEE).
 2002: Emakumezkoen Galiziako Saria, Galiziako Xuntak emana eta Espainiako Kazetari Atzerritarren Elkartearen Saria Korrespontsal Onenari.
 2011: Maria Grazia Cutuli Corriere della Serak emana.
 2015: NBEren Korrespontsalen Elkartearen saria.
 2016: Espasa saiakera Saria, Las novias de la yihad: ¿por qué una adolescente europea decide irse con el Estado Islámico?

 Polemikak 
1992tik 1996ra bitartean Bosniako gerra Sarajevotik estali zuenean, Erdialdeko eta Ekialdeko Europako TVEko berriemaile lanean, bere akatsak nabarmenak egiten hasi ziren, ezjakintasunarengatik, hala nola Ipar Atlantikoko Itunaren Erakundearen (NATO) hegazkinak altuera handira hegan egiten ari zirela "Serbiako radarren infragorriak" (sic) saihesteko esatea.*

Arturo Pérez-Revertek Territorio comanche (1994) eleberrian Ángela Rodicio aipatu zuen mespretxuz:«Paco Eguiagarayk gaiari buruz hitz egin ohi zuen, xanpaina izoztua Viena, Zagreb edo Budapestera gonbidatu ohi zituen lankide gazteagoak, doktrina eta esperientzia bila bertara joaten zirenak. Denak etortzen ziren, "Rodicio neskatoa" izan ezik. Kazetaritza aktiboan bi urte eman ondoren, bekadun xume izatetik esperientzia-putzu izatera igaro zen zuzenean, eta ez zuen inoren doktrinaren beharrik, ezta kalibreak nahasten zituenean ere. Boeing B-52 Stratofortress delakoez hitz egiten zuen, zuzenean bonbardatzen zutenak, Marquez edo berarekin lan egiten uzten zutenek konpondu egiten zioten nahasketak».

«Beharbada horregatik, "Rodicio neskatoa"-k gaizki hitz egiten zuen Paco Eguiagarayz, Alfonso Rojoz, Hermannez (Tertsch) eta mundu guztiaz, ostikoka tratatzen zuen bere taldeko jendea. Miguel de la Fuentek, Ferminek, Alvaro Benaventek eta auzia gertutik bizitzeko pribilegioa izan zutenek esaten zuten bezala, harekin lan egitea Ava Gardnerrekin egitea bezalakoa zen». Arturo Pérez-Reverte, Territorio comanche (1994).

2003an TVEk Jerusalemen berriemaile zela, Irakeko inbasioaren berri eman zuen Bagdadetik, une ez oso goxoekin, hala nola, BMP ibilgailu blindatuen aurrean kronika bat egitea, Irakeko Guardia Errepublikanoaren ikurra deseginda, Sadam Huseinen erregimenaren aurkari ziren irakiarrak dantzatzen gainean eta, AEBko tankeen hondakinak zirela esatea, batailan "baja handiak" izan zituzten porrotaren ostean utzitakoak, inoiz gertatu ez zen "porrota".*

2003ko abenduan RTVEk Rodicio kaleratu zuen, enpresaren arabera, RTVEk korrespontsal lana egiteko emandako Visa diru-txartelarekin egiten zituen gastuak behar bezala ez justifikatzeagatik. 2005eko ekainean Madrilgo Justizia Auzitegi Nagusian enpresari jarritako demanda irabazi eta bidegabetzat jo ostean, TVEra itzuli zen 2005eko urrian, eta Telediario 3 saioari erredaktore lanetan atxikita geratu zen.

 Erreferentziak 

 Bibliografia 

 Vigoko Udala eta Vigueses Galaridos Fundazioa: Vigueses galaridos. 1985-2011, 2012, Vigo: Ir Indo. 184. or. ISBN 9788476806906.
 Pérez-Reverte, Arturo (1994). Territorio Comanche. Madrid: Ollero & Ramos. ISBN 9788478950256. 

 Kanpo estekak 

Kategoria:Ourensetarrak
Kategoria:Galiziako emakume kazetariak
Kategoria:Galiziako idazleak